Kubica: Russell megérdemelné, hogy az élmezőnyben versenyezzen — F1VILÁG.HU
George Russell, Robert Kubica, Williams
Robert Kubica, a Williams F1-es versenyzője úgy érzi, nem fair őt csapattársához hasonlítani, ugyanis teljesen más karrierszakaszban tartanak.
Kubica évekig dolgozott azon, hogy visszatérhessen a Forma-1-be, és miután ez sikerült neki, csalódottan vette tudomásul, hogy az autója nem elég versenyképes ahhoz, hogy felvegye a harcot a többiekkel.
A lengyel pilótát rendszeresen fiatal csapattársához, George Russellhez hasonlítják – szerinte ennek nincs értelme, de elismeri, hogy az újonc pilóta nagyon tehetséges, és kora miatt még csak most halad karrierje csúcspontja felé, így megérdemelné, hogy az élmezőnyben versenyezzen.
„George a Mercedesszel és a Force Indiával is tesztelt, és a szezon elején valószínűleg több kört tett meg egy modern F1-es autóban, mint én” – nyilatkozta Kubica.
„De George hihetetlenül tehetséges. Mindenki tudja, hogy mennyire gyors. Természetes, hogy hozzá hasonlítanak, de teljesen más karrierfázisban vagyunk.”
„George megérdemel egy olyan autót, amivel az élen versenyezhet. Megvan a képessége hozzá. Csak idő kérdése, mikor ül egy versenyképes autóba.”
Robert Kubica kezdheti meg a tesztelést az Alfa Romeo 2020-as Forma-1-es versenyautójával – jelentette be a csapat kedden.